ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 31**

**Казанлък, 15.10.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

1. Разглеждане на постъпило предложение за промяна в състава на СИК от квотата на ПП „ГЕРБ“.
2. Разглеждане на постъпило предложение за промяна в състава на СИК от квотата на коалиция “БСП за България“.
3. Разглеждане на постъпила жалба с Вх. № 175 от 15.10.2019 г. от Пламен Георгиев, относно разлепени агитационни материали на коалиция „БСП за България“ извън определените за това места в гр. Крън.
4. Разглеждане на постъпила жалба с Вх.№ 177 от 15.10.2019г. относно разлепени агитационни материали на коалиция „БСП за България“ и ПП ВМРО извън определените за това места в гр. Казанлък, съгласно заповед № 1489/24.09.2019 на Кмета на Община Казанлък.
5. Разглеждане на постъпила жалба с Вх. № 178 от 15.10.2019 г. от Михаил Янушев, относно налични агитационни материали на коалиция „БСП за България“ извън определените за това места в с. Бузовград.
6. Разни.

На заседанието присъстват 10от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

С оглед необходимостта от проверка ОИК-Казанлък отлага вземането на решение в днешното си заседание.

**По т.2 от Дневния ред:**

С оглед необходимостта от проверка ОИК-Казанлък отлага вземането на решение в днешното си заседание.

**По т.3 от Дневния ред:**

В Общинска избирателна комисия е постъпила жалба с Вх. № 175/ 15.10.2019 г. от Пламен Георгиева Георгиев, в качеството му на кандидат за кмет на кметство гр. Крън, относно нарушение на Заповед № 8/26.09.2019 г. на кмета на град Крън за определяне на местата за поставяне за агитационни материали. В жалбата се посочва, че в град Крън са налице разлепени агитационни материали на коалиция „БСП ЗА БЪЛГАРИЯ“ във връзка с провеждането на изборите за общински съветници и за кметове на 27 октомври 2019 г., извън определените за това места, изрично упоменати в горепосочената заповед.

Съгласно жалбата, разлепените агитационни материали са поставени на всички електромрни табла, находящи се по протежението на следните улици в град Крън:

1. ул. „Бузлуджански конгрес“

2. ул. „Цвятко Радойнов“

3. ул. „Б. Калавранов“

4. ул. „Петко Влаев“

5. ул. „Комуна“

6. ул. „Опълченска“

7. ул. „Столетов“

Към жалбата е приложен снимков материал.

От събраните по случая данни, комисията установи следното:

Със Заповед № № 8/26.09.2019 г. на кмета на град Крън са определени мястото за поставяне на агитационни материали за времето на предизборната кампания, която се открива на 27 септември 2019 г. /30 дни преди изборния ден/ и приключва в 24.00 часа на 25 октомври 2019 г.

Двама от членовете на Комисията – Здравка Балевски и Петко Петков , извършиха проверка на място. От направената проверка се установи, че на посочените в жалбата места, са поставени агитационни материали, извън установените в Заповедта № 8/26.09.2019 г. на кмета на град Крън на електромерните табла на следните улици:

1. ул. „Цвятко Радойнов“
2. ул. „Комуна“
3. ул. „Б. Калавранов“

На останалите улици, посочени в жалбата, не бяха установени поставени агитационни материали.

При извършената проверка, Комисията служебно установи, че на автобусната спирка, находяща се в западния край на ул. „Цвятко Радойнов“ са поставени агитационни материали на няколко партии и коалиции, в т.ч.: „БЪЛГАРСКА СОЦИАЛДЕМОКРАТИЧЕСКА ПАРТИЯ“, „БСП ЗА БЪЛГАРИЯ“, „Движение за права и свободи“ и МК АЛТЕРНАТИВАТА НА ГРАЖДАНИТЕ, които също са поставени в нарушение на Заповед № 8/26.09.2019 г. на кмета на град Крън, **и следва да бъдат премахнати.**

Агитационните материали са поставени извън определеното ва заповедта на кмета на кметството, място, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Милена Кацарова, Тюркян Салиева, Спас Спасов и Мариана Стойнева)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

**РЕШЕНИЕ № 138**

**1.** Да се премахнат разлепените агитационните материали, поставени в полза на Коалиция „БСП ЗА БЪЛГАРИЯ“ на всички електроразпределителни табла, находящи се по протежението на следните улици в град Крън:

1. ул. „Цвятко Радойнов“

2. ул. „Б. Калавранов“

3. ул. „Комуна“

2. Да се премахнат разлепените агитационните материали, поставени в полза на Коалиция „БСП ЗА БЪЛГАРИЯ“ на **автобусната спирка, находяща се в западния край на ул. „Цвятко Радойнов“.**

3. Настоящото Решение да се изпрати на Кмета на кметство град Крън за сведение и изпълнение.

Решението подлежи на обжалване пред Централната избирателна комисия в тридневен срок от обявяването му.

**По т.4 от Дневния ред:**

В Общинска избирателна комисия е постъпила жалба с Вх. № 177/ 15.10.2019 г. от Иванка Иванова – Секретар на Община Казанлък, относно нарушение на Заповед № 1489/ 24.09.2019 г. на ИД Кмет на Община Казанлък - Даниела Коева - Заместник-кмет на Община Казанлък, оправомощена със заповед №1488/ 24.09.2019 г. за определяне на местата за поставяне за агитационни материали във връзка с провеждането на изборите за общински съветници и за кметове на 27 октомври 2019 г.

Към жалбата са приложени:

1. Констативен протокол от извършена проверка на служители от звено „Екологичен контрол“ с приложен снимков материал за вземане на отношение по компетентност.

2. Снимков материал за поставени агитационни материали на спирката пред „Арсенал“ АД.

От събраните по случая данни, комисията установи следното:

Със Заповед № 1489/ 24.09.2019 год. на ИД Кмета на Казанлък Даниела Коева -Зам.-кмет на Община Казанлък, оправомощена със заповед №1488/ 24.09.2019 г. са определени мястото за поставяне на агитационни материали за времето на предизборната кампания, която се открива на 27 септември 2019 г. /30 дни преди изборния ден/ и приключва в 24.00 часа на 25 октомври 2019 г.

Двама от членовете на Комисията – Николай Господинов и Спас Спасов, извършиха проверка на място. От направената проверка се установи, че на посочените в жалбата места – колони под надлез „Катекс“ и на спирката пред „Арсенал“ АД., са разлепени агитационни материали на различни кандидати на коалиция „БСП ЗА БЪЛГАРИЯ“ и ПП ВМРО – БЪЛГАРСКО НАЦИОНАЛНО ДВИЖЕНИЕ.

Същите са поставени извън определените в заповедта на ИД Кмета на Казанлък, място, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. „За“ приемане на решението (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Милена Кацарова, Тюркян Салиева, Спас Спасов и Мариана Стойнева) приемане на решението гласуваха всички присъстващи 10 членове на комисията. „Против“ приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

**РЕШЕНИЕ № 139**

1. Да се премахнат разлепените агитационните материали, поставени на колони под надлез „Катекс“ и на спирката пред „Арсенал“ АД.

2. Настоящото Решение да се изпрати на ИД Кмет на Община Казанлък за сведение и изпълнение.

**По т.5 от Дневния ред:**

В Общинска избирателна комисия е постъпила жалба с Вх. № 178/ 15.10.2019 г. от Михаил Янушев, в качеството му на кмет на кметство с. Бузовград, относно нарушение на Заповед № 1/29.09.2019 г. на кмета на с. Бузовград за определяне на местата за поставяне за агитационни материали. В жалбата се посочва, че от забелязан частен автомобил са разпръснати листовки на територията на населеното място, а именно:

1. Градинка пред НЧ „Любен Каравелов 1921“
2. Автобусна спирка на ул. „9-ти септемри“ № 27
3. ул. „Наслука“ № 2 и № 4
4. ул. „Христо Ботев“

Към жалбата е приложен снимков материал.

Със Заповед № № 1/29.09.2019 г. на кмета на с. Бузовград са определени мястото за поставяне на агитационни материали за времето на предизборната кампания, която се открива на 27 септември 2019 г. /30 дни преди изборния ден/ и приключва в 24.00 часа на 25 октомври 2019 г.

Двама от членовете на Комисията – Николай Господинов и Спас Спасов, извършиха проверка на място. От направената проверка се установи, че:

1.Материалите са разлепени на десет места, както следва: на стълбове по ул.“Христо Ботев“ и на автобусната спирка. Не са открити такива в градинката пред Читалище „Любен Каравелов“, както е посочено в жалбата. Установено е, че разлепените агитационни материали са на почти всички партии и са поставени извън определените в заповедта на ИД Кмет на кметство Бузовград, място, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. „За“ приемане на решението (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Милена Кацарова, Тюркян Салиева, Спас Спасов и Мариана Стойнева) приемане на решението гласуваха всички присъстващи 10 членове на комисията. „Против“ приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

**РЕШЕНИЕ № 140**

1. Да се премахнат материалите разлепени на посочените в жалбата места в с.Бузовград

Настоящото Решение да се изпрати на ИД Кмет на Кметство Бузовград за сведение и изпълнение.

Поради изчерпване на дневния ред заседанието бе закрито в 19.00 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА /